રાજકોટ જિલ્લા કોંગ્રેસમાં ચારે બાજુ જૂથવાદ, અસંતોષ, રાજીનામાની ધમકીઓનું રાજકારણ અને નારાજગીના ત્રાગા થઇ રહ્યા છે ત્યારે શહેર કોંગ્રેસમાં પણ નેતા એટલા જૂથ ચાલે છે. ઇન્દ્રનીલ વિધાનસભાની ચૂંટણીમાં પરાજય બાદ કોપભવનમાં ચાલ્યા ગયા છે તેને પરાજયનો ગમ નથી પરંતુ પાર્ટીમાંથી જે રીતે અસંતુષ્ટોને પ્રમોશન અપાય એથી નિષ્ક્રિય થયા છે. કેટલાક નેતાઓ ભાજપના કાર્યક્રમોમાં અને મુખ્યમંત્રીને જાહેર સભાઓમાં બુકે આપ્યા તેની સામે પગલાં લેવાને બદલે સિરપાંવ આપવાથી કાર્યકરો અને વોર્ડ પ્રમુખોમાં રોષ ફેલાયો છે. જો કોંગી તેનું ઘર વહેલાસર સરખું નહીં કરે તો લોકસભાની ચૂંટણીમાં ભાજપની ફરી વખત વિક્રમ સર્જશે.